proxectonos/corpus_dominio_legal_administrativo_tmp huggingface dataset:
07/03/2012 | Administración LocalMunicipal
Cambre
Modificación das bases do concurso para a provisión do posto de traballo de oficial de obras

Por Resolución do Concelleiro delegado da área de Réxime Interior, Patrimonio e contratación de data 29 de febreiro de 2012, se aprobou a modificación das Bases do concurso para a provisión do posto de traballo de oficial de obras, segundo a continuación se recolle: 1º.- Modificar a Base terceira da convocatoria do concurso para a provisión do posto de traballo de oficial de obras vacante nesta corporación, aprobadas por Resolución desta Concellería de data 11 de xaneiro de 2012, e publicada no Boletín Oficial da Provincia nº 4, do 5 de xaneiro de 2012, que queda como segue: “As solicitudes para tomar parte no presente concurso, dirixidas ao señor Alcalde-presidente do Concello de Cambre e axustadas ao anexo II da presente convocatoria, presentaranse no prazo de 15 días hábiles, a partir do seguinte ao da publicación do anuncio desta convocatoria no Diario Oficial de Galicia, no Rexistro Xeral deste Concello ou nas oficinas a que se refire o artigo 38 da Lei 30/1992, de réxime xurídico das administracións públicas e do procedemento administrativo común. Deberá achegarse a documentación acreditativa dos méritos que alegue o concursante”. 2º.- Modificar conseguintemente o anuncio publicado no Diario Oficial de Galicia de data 19 de xaneiro de 2012, para que se recolla que o prazo de presentación de instancias será de quince días hábiles, contados a partir do día seguinte ó da publicación deste anuncio no Diario Oficial de Galicia. Cambre, 29 de febreiro de 2012 O Concelleiro delegado da área de Réxime Interior, Patrimonio e Contratación Felipe Andreu Barallobre
07/03/2012 | Administración LocalMunicipal
Muxía
Modificación ordenanzas

O Pleno en sesión de 2 de marzo de 2012, adoptou acordo inicial de modificación de: -Ordenanza fiscal de apertura de establecementos. -Ordenanza fiscal da taxa por licenzas urbanísticas. para a súa adaptación á Ordenanza de procedementos de autorización e control de obras e actividades, o que se fai público durante 30 días a efectos de posibles reclamacións. Se estas non se producen o acordo entenderase definitivamente adoptado. Muxía, 2 de marzo de 2012. O Alcalde Félix Porto Serantes
07/03/2012 | Otras Entidades y Anuncios ParticularesColegios Oficiales
Colegio Oficial de Secretarios, Interventores y Tesoreros de Administración Local de A Coruña
Convocatoria de asemblea

CONVOCATORIA DA ASEMBLEA ORDINARIA ANUAL DO COLEXIO DE SECRETARIOS, INTERVENTORES E TESOUREIROS DE ADMINISTRACIÓN LOCAL DA PROVINCIA DA CORUÑA. Consonte ao disposto no artigo 10.2 dos estatutos deste Colexio Provincial, convócase ASEMBLEA XERAL DE COLEXIADOS/AS para celebrar a SESIÓN EXTRAORDINARIA, que terá lugar na sede colexial sita na rúa Cantón Grande, n.° 6-10.° A, da CORUÑA, o día 24 de MARZO de 2012, sábado, ás 11.00 horas, na primeira convocatoria, e ás 12 horas na segunda, coa seguinte ORDE DO DÍA: 1.–Aprobación, se procede, da modificación dos estatutos colexiais para adaptalos aos estatutos xerais da organización colexial aprobados por R. D. 353/2011, do 11 de marzo de 2011.2.–Aprobación, se procede, da proposta de fusión dos colexios da Coruña, Ourense e Pontevedra.3.–Aprobación, se procede, das contas anuais correspondentes ao exercicio 2011.4.–Debate e proposta de actuación para o futuro, con especial referencia á posición deste Colexio, na reorganización da Administración local. A Coruña, 27 de febreiro de 2012. O presidente Asdo.: Juan Bautista Suárez Ramos
07/03/2012 | Administración LocalMunicipal
Carnota
Conta xeral orzamento 2011

Formulada e rendida a conta xeral do orzamento desta entidade correspondente ó exercicio do 2011, integrada polas contas e estados a que fai referencia o Real Decreto Lexislativo 2/2004, do 5 de marzo, que aproba o texto refundido da Lei reguladora das facendas locais e informada favorablemente pola Comision Especial de Contas, en data 02/03/2012, exponse ó público polo prazo de quince días naturaís e oito máis, contados a partir do seguinte ó da inserción do presente anuncio no B. O. P., a fin de que durante os mesmos os interesados poidan presenta-las reclamacións, reparos ou observacións que estimen pertinentes, de conformidade co disposto no artigo 212.3 do citado texto legal. Carnota a 5 de marzo do 2012 O Secretario Interventor Asdo. Carlos Bousoño López
07/03/2012 | Administración LocalMunicipal
Santiso
Delegación de funcións da Alcaldía no 1.º tenente de alcalde

FERNANDO SUÁREZ CORTIÑAS, ALCALDE DO CONCELLO DE SANTISO (A CORUÑA) Visto que se vai tramitar expediente de reposición da legalidade urbanística pola realización de obras sen licenza: construción dunha soleira en Agro do Chao-Arcediago promovidas por Nancy Paola Tenaguillo Furnier. Visto o artigo 28.2. a) da Lei 30/1992, de RXAP e PAC, no que se establece que é causa de abstención nun procedemento “Tener interés personal en el asunto de que se trate o en otro en cuya resolución pudiera influir la de aquél, ser administrador de sociedad o entidad interesada, o tener cuestión litigiosa pendiente con algún interesado”. Visto o artigo 47 do Real Decreto 2568/1986, de 28 de noviembre, polo que se aproba o Regulamento de organización, funcionamento e réxime xurídico das Entidades locais. PRIMEIRO.- Delegar na 1º tenente de alcalde do Concello de Santiso, Daniela Andreea Leus Mideros, as funcións que corresponden á alcaldía en relación co presente procedemento. SEGUNDO.- O presente Decreto surtirá efectos a partir do día da data, sen prexuízo da súa publicación no Boletín Oficial da Provincia, debendo dar conta ó Pleno na primeira sesión que celebre. Santiso, 20 de febreiro de 2012 Perante min: O alcalde A secretaria: Asdo.- Fernando Suárez Cortiñas Asdo.- Mª Yolanda Ares Bao
07/03/2012 | Otras Entidades y Anuncios ParticularesDiversos
Convocatoria de asemblea

CONVOCATORIA DA ASEMBLEA PROVINCIAL DA ASOCIACIÓN SINDICAL DE SECRETARIOS, INTERVENTORES E TESOUREIROS DE ADMINISTRACIÓN LOCAL DA CORUÑA De conformidade co preceptuado nos artigos 18 e concordantes dos estatutos desta Asociación, convócase asemblea provincial da mesma para a sesión ordinaria que terá lugar na sede colexial sita na rúa Cantón Grande, n.° 6-10.° A, da Coruña, o día 24 de MARZO de 2012, sábado, ás 13.30 horas, conforme á seguinte: ORDE DO DÍA 1.–Acordo de disolución da Asociación e liquidación con aportación do saldo resultante para o colexio. A Coruña, 27 de febreiro de 2012. Juan Bautista Suárez Ramos VICEPRESIDENTE
07/03/2012 | Administración LocalMunicipal
Mesía
Anuncio de corrección de erros e ampliación de prazo na licitación do servizo de recollida e transporte de residuos sólidos urbáns

En relación coa licitación convocada mediante anuncio publicado no BOP nº 39 de 27 de febreiro de 2012 e no perfil do contratante, da xestión mediante concesión do servizo de recollida e transporte de residuos sólidos urbáns, a Xunta de Goberno Local como órgano de contratación do citado expediente, acordou rectificar un erro material existente no prego de prescricións técnicas nos termos que figuran publicados no perfil do contratante do concello, acordando así mesmo que o prazo de 15 días naturais de presentación de ofertas comezará a contar dende o día seguinte ó de publicación deste anuncio no Boletín Oficial da Provincia. O que se fai público para xeral coñecemento. En Mesía, a 5 de marzo de 2012. O alcalde, Mariano Iglesias Castro.
07/03/2012 | Administración LocalMunicipal
Narón
Departamento de Obras e Urbanismo
Notificación por comparecencia

ANUNCIO De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal por dúas veces, emprázase ao interesado que se sinala no anexo para ser notificado por comparecencia. A solicitude de subsanación de defectos foi realizada en data 27 de outubro de 2011 e asinada polo secretario xeral. A comparecencia deberá efectuarse no prazo de dez días, contados dende o seguinte ó da publicación deste anuncio, perante o Departamento de Urbanismo do Concello de Narón (6.º andar), con enderezo na praza de Galicia, s/n, en horario de 8.30 a 13.30 horas, de luns a venres. Logo de transcorrer o dito prazo sen efectuarse a comparecencia, a notificación entenderase producida dende o día seguinte á do vencemento do prazo sinalado para comparecer. Narón, 23 de febreiro de 2012. O ALCALDE José M. Blanco Suárez ANEXO
07/03/2012 | Administración LocalMunicipal
Santa Comba
Decreto número 231/2012

Hallándose en trámite o expediente solicitado por CARBÓNICAS LANDEIRA, S. A para a concesión das licenzas de acondicionamento e actividade dun local destinado a fábrica de bebidas refrescantes na Avenida das Fariñas, s/n.-baixo e entreplanta de Santa Cataliña de Armada. Vistos os artigos 28.2 da Lei 30/1992, de 26 de novembro, de réxime xurídico das administracións públicas e do procedemento administrativo común, o artigo 23.3 da Lei 7/1985, de 2 de abril, reguladora das bases de réxime local, o artigo 47.2 e concordantes do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Considerando que polo decreto desta alcaldía n° 1549/2001, de 9 de novembro, resolvín a abstención de intervir na tramitación do referido expediente e a delegación na primeira teniente de alcalde dona María Josefa Pose Rodríguez, da tramitación, resolución e sinatura do mesmo. Considerando que a primeira teniente de alcalde dona María Josefa Pose Rodríguez atópase ausente, RESOLVO Primeiro.- Revogar a delegación de Arturo Ricardo Trasierra Alemparte, primeira teniente de alcalde, e delegar a tramitación, resolución e sinatura de dito expediente no segundo tenente de alcalde don Jacobo Amarelle Barreiro. Segundo.- Notificar esta resolución ao/s interesado/s e publicalo no Boletín Oficial da Provincia. Mándao e asínao o sr. alcalde-presidente, don Antonio Manuel Landeira Gallardo, en Santa Comba a quince de febreiro de dous mil once. O ALCALDE, A SECRETARIA,
07/03/2012 | Administración LocalMunicipal
Oroso
Anuncio de aprobación inicial de orzamento 2012

O Pleno do Concello en data 2 de marzo do presente ano procedeu á aprobación inicial do orzamento e plantilla de persoal para o exercicio 2012. De conformidade co disposto no artigo 169.1 do TR 2/2004 da lei reguladora das facendas locais exponse o expediente ao público polo prazo de 15 días durante os cales os interesados poderán examina-lo expediente e interpoñer no seu caso as reclamacións baseadas en algúns dos motivos sinalados no artigo 170.2 da mesma lei. Transcorrido o devandito prazo sen interposición de reclamacións entenderase definitivamente aprobado. En Oroso a 2 de marzo de 2012 Alcalde-Presidente Manuel Mirás Franqueira
07/03/2012 | Administración LocalMunicipal
Carballo
Publicación dos prezos do programa Concilia do Concello de Carballo para 2012

Para xeral coñecemento publícanse os prezos do Programa Concilia do Concello de Carballo para o ano 2012: Prezos Usuarios fixos.- a) Con utilización do servizo todos os días: pagarán unha cota mensual de 30€ para o servizo de gardería e de 40€ no caso de gardería e almorzo. b) Con utilización do servico por días soltos: 1 día á semana: Servicio de gardería: 8€/mes Servicio de gardería e almorzo:10€/mes 2 días á semana: Servicio de gardería: 16€/mes Servicio de gardería e almorzo:20€/mes 3 días á semana: Servicio de gardería: 24€/mes Servicio de gardería e almorzo:30€/mes 4 días á semana: Servicio de gardería: 27€/mes Servicio de gardería e almorzo:37€/mes 5 días á semana: Servicio de gardería: 30€/mes Servicio de gardería e almorzo:40€/mes Os usuarios ocasionais pagarán 2,5€/día polo custo do servizo de gardería e almorzo e de 2€/día polo servizo de gardería Nos periodos vacacionais o prezo do servizo será de 3€/día Carballo, 29 de febreiro de 2012 O Alcalde D. Evencio Ferrero Rodríguez
07/03/2012 | Administración LocalMunicipal
Padrón
Bases procedemento selección 12 postos de traballo de peóns para Pascua 2012

En cumprimento do establecido no artigo 97 da Lei 7/1985, de 2 de abril, de bases de réximen local, faise público que por Resolución da Alcaldía do día 2 de marzo de 2012, aprobáronse as bases que rexerán o procedemento de selección número 02/2012-SPLT, para a provisión de doce (12) postos de traballo de peón para traballos varios relacionados coas festas da Pascua 2012 do Concello de Padrón, en réxime de dereito laboral temporal, mediante o sistema de concurso de méritos, e convocouse o correspondente procedemento. Contra o presente acordo que pon fin á vía administrativa poderase interpoñer, potestativamente, recurso de reposición ante o Alcalde do Concello de Padrón, no prazo dun mes contado desde o día de publicación do anuncio no Boletín Oficial da provincia da Coruña, ou ben, directamente, recurso contencioso-administrativo ante o Xulgado do Contencioso-administrativo no prazo de dous meses contados desde a mesma data, sen perxuízo de que se poida interpoñer calquera outro recurso que se estime pertinente. O texto íntegro das bases aprobadas pode consultarse na páxina web do Concello de Padrón (www.concellodepadron.es) e no Taboleiro de Anuncios do mesmo. Padrón, 2 de marzo de 2012 O Alcalde, Asdo. Antonio Fernández Angueira.
07/03/2012 | Administración LocalMunicipal
Teo
Delegación na Deputación Provincial da Coruña da facultade de establecer acordos e convenios coa Administración Tributaria do Estado en materia de colaboración e inspección en realción co I. B. I.

ANUNCIO O Pleno da Corporación do Concello de Teo, na súa sesión do 26 de xaneiro de 2012, adoptou o seguinte acordo: 1.º.–Delegar na Deputación Provincial da Coruña, de acordo co previsto no artigo 77 do RDL 2/2004, do 5 de marzo, polo que se aproba o texto refundido da Lei reguladora das facendas locais, a facultade para establecer acordos ou convenios coa Administración Tributaria do Estado en materia de colaboración e inspección en relación co imposto sobres bens inmobles.2.º.–Proceder á publicación deste acordo no Boletín Oficial da Provincia, abrindo un período de exposición pública de 30 días hábiles, a contar dende o seguinte ao da publicación, para xeral coñecemento e presentación de alegacións. Teo, 27 de febreiro de 2012. O alcalde Martiño Noriega Sánchez
07/03/2012 | Administración LocalMunicipal
Santa Comba
Substitución funcións Alcaldía por ausencia titular

Ao abeiro do artigo 44.2 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 29 de novembro (ROF), e demais preceptos de xeral e pertinente aplicación, faise público que o Sr. alcalde-presidente deste Concello, ditou o seguinte decreto de alcaldía, que é do teor literal seguinte: “DECRETO DA ALCALDÍA NÚM: 237 / 2012.- Substitución funcións alcaldía por ausencia titular. Estando previsto ausentarme deste termo municipal durante o día 17 de febreiro de 2012, por asuntos propios. Atopándose ausente do termo municipal, por asuntos profesionais, a Primeira Tenente de alcalde, dona María Josefa Pose Rodríguez. O artigo 23.3 da Lei 7/1985, do 2 de abril, reguladora das bases do réxime local, establece que os tenentes de alcalde substitúen pola súa orde ao alcalde nos casos de vacante, ausencia e enfermidade. O artigo 17 da Lei 30/1992, do 26 de novembro, de réxime xurídico das administracións públicas e do procedemento administrativo común, refírese á suplencia dos titulares dos órganos administrativos de xeito temporal por quen designe o órgano competente para o nomeamento daqueles. Os artigos 44 e 47 do RD 2568/1986, do 28 de novembro, polo cal se aproba o Regulamento de organización, funcionamento e réxime xurídico dás entidades locais. A resolución da alcaldía 287/2008, de 5 de marzo de 2008, de nomeamento de tenentes de alcalde. Á vista do anterior, Primeiro.- Delegar as funcións da alcaldía no segundo tenente de alcalde, don JACOBO AMARELLE BARREIRO, co fin de que me substitúa na/s data/s anteriormente sinalada/s. Segundo.- Notificar este acordo ao interesado. Terceiro.- Esta delegación producirá efectos nas datas sinaladas, a partir da hora da notificación correspondente. Cuarto.- Procédase á súa publicación no BOP e notifíquese en forma legal. Quinto.- Dar conta deste decreto ao Pleno da Corporación na primeira sesión que celebre, ao abeiro da lexislación vixente. Mándao e asina o Sr. alcalde-presidente, don Antonio Manuel Landeira Gallardo, en Santa Comba, dezasete de febreiro de dous mil doce.- O ALCALDE-PRESIDENTE, A SECRETARIA, Asdo.: Antonio Manuel Landeira Gallardo Asdo.: Elena González López”. Santa Comba, 17 de febreiro de 2012.- O alcalde-presidente, Asdo.: Antonio M. Landeira Gallardo.
07/03/2012 | Administración LocalMunicipal
Muxía
Aprobación inicial ordenanza procedementos

O Pleno, en sesión de 2 de marzo de 2012, aprobou inicialmente “Ordenanza Reguladora dos Procedementos de autorización e control na execución de obras ou exercicio de actividades ou servizos”, que queda exposta ao público durante 30 días a efectos de posibles reclamacións. Se estas non se producen, o acordo entenderase definitivamente adoptado. Muxia, 2 de marzo de 2012. O Alcalde Felix Porto Serantes
07/03/2012 | Administración LocalMunicipal
Narón
Intervención
Edicto aprobación inicial modificación ordenanza fiscal n.º 20 reguladora da taxa por licenzas urbanísticas e servizos urbanísticos

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o Texto Refundido da lei das facendas locais, ponse en coñecemento xeral, que na Intervención Xeral deste Concello, atópase exposto ao público, o expediente de modificación, imposición e ordeación da modificacion da ordenanza fiscal nº 20 reguladora da taxa por licenzas urbanísticas e servizos urbanísticos. Aprobada provisionalmente polo Concello Pleno en data 23 de febreiro do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sin presentarse reclamacións, entenderase elevado a definitivo o presente acordo. Narón, 24 de febreiro de 2012 O Alcalde José Manuel Blanco Suárez
07/03/2012 | Administración LocalMunicipal
Culleredo
Economía, Facenda, Réxime Interior
Lista provisional de admitidos e excluídos (inspector da Policía Local)

Lista provisional de admitidos e excluídos (inspector da Policía Local) Por resolución da concelleira de administración local, cultura e participación cidadá, do 23/02/2012, resolveuse o seguinte: “1. Aprobar a lista provisional de admitidos e excluídos no proceso selectivo convocado para a provisión dunha praza de inspector da Policía Local, de acordo co seguinte detalle: A) ADMITIDOS: B) EXCLUÍDOS: ningún.2. Os aspirantes excluídos disporán dun prazo de 10 días hábiles, contados dende o seguinte ao da publicación da resolución no Boletín Oficial da Provincia para poder corrixir, no seu caso, o defecto que motivase a exclusión, conforme ao disposto no artigo 71 da Lei 30/1992, para a presentación de reclamacións.” Culleredo, 29 de febreiro de 2012. A concelleira de administración local, cultura e participación cidadá. Alicia Ferreiro Varela
07/03/2012 | Administración LocalMunicipal
Santiago de Compostela
Secretaría Xeral
Decreto delegacións con concelleira

ANUNCIO Con data 23 de febreiro de 2012, pola Alcaldía ditouse o seguinte decreto: “En virtude das facultades que me confiren os artigos 124 4. ñ) e 124.5 da Lei 7/85, do 2 de abril, reguladora das bases do réxime local, e demais normativa concordante, RESOLVO Delegar a orde de expedición e visto e prace das certificacións que se xeneren no ámbito da Concellería de Urbanismo, Vivenda, Rehabilitación e Cidade Histórica na concelleira delegada DONA MARÍA DE LOS OJOS GRANDES PARDO VALDÉS, así como a sinatura dos actos de trámite que remitan desde esa Concellería e que non estean atribuídas especificamente a outros órganos. Do presente decreto darase conta ao Pleno da Corporación e notificarase á interesada. Así mesmo, publicarase no Boletín Oficial da Provincia en cumprimento do que dispón o artigo 44 do ROF, e surtirá efectos dende a data da súa sinatura.” Santiago de Compostela, a 23 de febreiro de 2012. O ALCALDE Asdo.: Gerardo Conde Roa
13/03/2012 | Administración LocalMunicipal
A Laracha
Baixas no padrón de habitantes

EDICTO Padrón de habitantes Tendo coñecemento esta Alcaldía de que as persoas abaixo nomeadas, empadroadas neste Concello, non residen neste termo municipal durante a maior parte do ano, imcumprindo asi co disposto no art.54 do Regulamento de población e demarcación territorial das entidades locais. Co obxecto de regularizar a súa situación padroal, dentro do prazo de 15 días, contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, do 26 de novembro. Deberán persoarse neste Concello aportando os documento correspondentes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no padrón municipal de habitantes. A Laracha, 24 de febreiro de 2012. O alcalde José Manuel López Varela EDICTO Padrón de habitantes Conforme o procedemento do art.72 do Regulamento de poboación e demarcación territorial das entidades locais, no Servizo de Estatística estase instruíndo o expediente de baixa de oficio no padrón municipal de habitantes das persoas menores de idade relacionadas na lista que se adxunta. Resultando fallido o intento de notificación persoal dos interesados, procede, de conformidade co previsto no art.59.5 e 61 da Lei 30/1992, do 26 de novembro, do réxime xurídico das administracións públicas e do procedemento administrativo común, a publicación do presente anuncio a fin de que no prazo de quince días, contados dende o seguiente a súa publicación, os representantes legais dos interesados nos procedementos poidan comparecer no Servizo de Estatística, sito no Concello, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que se estimen oportunas o interpoñer os recursos procedentes. A Laracha, 24 de febreiro de 2012. O alcalde Jose Manuel López Varela EDICTO Padrón de habitantes Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de población e demarcación territorial das entidades locais. Co obxecto de regularizar a súa situación padroal, dentro do prazo de 15 días, contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, do 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no padrón municipal de habitantes. A Laracha, 24 de febreiro de 2012. O alcalde Jose Manuel López Varela
13/03/2012 | Administración LocalMunicipal
Culleredo
Medio, Obras e Servizos
Carpintería ebanistería

CARPINTERIA Y EBANISTERIA EBANO, S. C., solicitou unha licenza municipal para a instalación e apertura dunha carpintaría-ebanistaría nun local situado na avda. de Almeiras nº 50, baixo B, da parroquia de Almeiras. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 01 de marzo de 2012. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
13/03/2012 | Administración LocalMunicipal
Oleiros
Urbanismo
Aprobación inicial Estatutos e Bases de Actuación Sector SUD-11. Expte. FG nº 560

Por Resolución desta Alcaldía nº 878 de data 28 de febreiro de 2012, acordouse aprobar inicialmente os ESTATUTOS E BASES DE ACTUACIÓN DA FUTURA XUNTA DE COMPENSACIÓN DO SECTOR SUD-11, en XAZ-DORNEDA. De conformidade co artigo 155.2 da Lei 9/2002 de 30 de decembro, de ordenación urbanística e protección do medio rural de Galicia, o expediente estará exposto ao público na Área de Urbanismo do Concello de Oleiros, de 8,30 a 13 horas, polo prazo de VINTE DÍAS, para os efectos de presentación das alegacións que se estimen oportunas. Oleiros, 5 de marzo de 2012. O Alcalde-Presidente, Asdo.: Angel García Seoane
13/03/2012 | Administración LocalMunicipal
Negreira
Anuncio relativo á aprobación provisional da modificación da Ordenanza fiscal reguladora do imposto sobre actividades económicas

. O Pleno da Corporación con data de 24 de febreiro de 2012, acordou a aprobación provisional da modificación da Ordenanza fiscal reguladora do Imposto sobre Actividades Económicas, o que se somete a información pública polo prazo de 30 días hábiles para a presentación de eventuais reclamacións e suxerencias Negreira, 27 de febrero de 2012 José Blanco Pazos Alcalde-Presidente
13/03/2012 | Administración LocalMunicipal
Pontedeume
Aprobación inicial expediente nº 01/2012: expediente de prescripción de obrigas pendentes de recoñecer de exercicios pechados

O Pleno do Concello, en sesión extraordinaria e urxente celebrada o 9 de marzo de 2012, aprobou inicialmente o expediente nº 01/2012: expediente de prescripción de obrigas pendentes de recoñecemento de exercicios pechados, por un importe total de 76.784,95 euros (SETENTA E SEIS MIL SETECENTOS OITENTA E CATRO EUROS CON NOVENTA E CINCO CÉNTIMOS), segundo o seguinte detalle: O presente expediente sométese a información pública por un prazo de quince días hábiles, a contar dende o día seguinte ao da inserción do presente anuncio no Boletín Oficial da Provincia, durante os cales os interesados poderán presentar as reclamacións, reparos ou observacións que estimen oportunas. Pontedeume, 9 de marzo de 2012 O alcalde Asdo: Gabriel Torrente Piñeiro
13/03/2012 | Administración LocalMunicipal
A Pobra do Caramiñal
Edicto referido ó imposto sobre vehículos de tracción mecánica do exercicio de 2012

EDICTO Aprobándose por resolución da Alcaldía, con data 27 de febreiro de 2012, o padrón do imposto sobre vehículos de tracción mecánica que rexerá para o exercicio de 2012, e que se porá ó cobramento desde o 1 de marzo ata o 30 de abril, queda exposto ó público polo período de quince días hábiles para o seu exame e reclamacións. Na Pobra do Caramiñal, a 28 de febreiro de 2012. O ALCALDE Asdo.: Isaac Maceiras Rivas
13/03/2012 | Administración LocalMunicipal
Mugardos
Vehículos abandonados

Presumido o abandono dos vehículos que a continuación se relacionan, segundo o establecido no artigo 86 da Lei 18/2009, de 23 de novembro, pola que se modifica o texto articulado da Lei sobre tráfico, circulación de vehículos a motor e seguridade viaria aprobado polo Real decreto lexislativo 339/1990, de 2 de marzo, e ao obxecto de que sirva de notificación aos seus propietarios nos termos establecidos no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, faise pública a relación que se xunta, coa finalidade de que os seus propietarios procedan a retiralos da vía pública dentro do prazo de UN MES, contado a partir do seguinte ao da inserción deste anuncio no Boletín Oficial da Provincia. Transcorrido dito prazo, procederase ao seu traslado a un Centro Autorizado de Tratamento de Vehículos para a súa posterior destrución e descontaminación. Mugardos, 27 de febreiro de 2012.0 STAPLEY SUSMAN, DANIEL CHRISTIAN) ERASMO MARTITEGUI LLIGUISUPA.
13/03/2012 | Administración LocalMunicipal
Pontedeume
Aprobación inicial expediente n.º 02/2012: expediente de anulación de obrigas recoñecidas de orzamenttos pechados por prescripción e por outros motivos

O Pleno do Concello, en sesión extraordinaria e urxente celebrada o 9 de marzo de 2012, aprobou inicialmente o expediente nº 02/2012: expediente de anulación de obrigas recoñecidas de orzamentos pechados por prescripción e por outros motivos, dende un punto de vista contable, por un importe total de 343.761,60 euros (TRESCENTOS CORENTA E TRES MIL SETECENTOS SESENTA E UN EUROS CON SESENTA CÉNTIMOS), dos cales 335.492,52 euros corresponden á anulación de obrigas recoñecidas de orzamentos pechados por prescripción, e 8.269,08 euros á anulación por outros motivos, conforme ao detalle nas aplicacións orzamentarias e exercicios que se especifican no anexo adxunto. O presente expediente sométese a información pública por un prazo de quince días hábiles, a contar dende o día seguinte ao da inserción do presente anuncio no Boletín Oficial da Provincia, durante os cales os interesados poderán presentar as reclamacións, reparos ou observacións que estimen oportunas. Pontedeume, 9 de marzo de 2012 O alcalde Asdo: Gabriel Torrente Piñeiro
13/03/2012 | Administración LocalMunicipal
Negreira
Anuncio relativo á aprobación provisional da modificación da Ordenanza fiscal reguladora do imposto sobre bens inmobles

. O Pleno da Corporación con data de 24 de febreiro de 2012, acordou a aprobación provisional da modificación da Ordenanza fiscal reguladora do Imposto sobre Bens Inmobles, o que se somete a información pública polo prazo de 30 días hábiles para a presentación de eventuais reclamacións e suxerencias Negreira, 27 de febrero de 2012 José Blanco Pazos Alcalde-Presidente
13/03/2012 | Administración LocalMunicipal
Ferrol
Tesourería
Notificacion de embargo

Tesourería do Padroado Municipal da Música e as Artes Escénicas do Concello de Ferrol A presidencia deste Padroado aprobou, o día de hoxe, elevándoa a resolución, a proposta da tesoureira municipal que transcrita literalmente di o seguinte: “Á vista do acordado pola AXENCIA TRIBUTARIA DA CORUÑA en relación co procedemento de execución de embargo 151123319065H, rexistro de entrada neste Concello núm.43750 do día 11 de outubro, no que se declaran embargados os créditos pendentes a favor da empresa MONTOPALCO. COM SC, con CIF J-15932726. Visto que neste Padroado da Música e as Artes Escénicas do Concello de Ferrol existen débedas a favor da empresa MONTOPALCO. COM SC, con CIF J-15932726, correspondente á factura núm.30/2011 por un importe total de 1.746,40 € e operación núm.211100150. Á vista de todo o anteriormente exposto, a funcionaria que subscribe proponlle a NINO GUERRICAECHEVARRIA GARCIA PANDO. a adopción da seguinte resolución: Primeiro. –Proceder á execución do embargo acordado pola AXENCIA TRIBUTARIA DA CORUÑA, para o que deberá procederse ó cargo na conta que este Padroado ten aberta na entidade NovaGalicia Banco co núm.: 2080-0200-46-3110000440, do importe de 1.746,40 €, que lle serán aboados á referida AEAT. Segundo. –Que se realicen as anotacións contables oportunas.” O que lle comunico para os efectos oportunos. Ferrol, 9 de decembro de 2011. O secretario xeral Leopoldo Tomás Moure García
13/03/2012 | Administración LocalMunicipal
Oroso
Anuncio de licitación do contrato da prestación dos servizos de transporte das escolas deportivas do Concello de Oroso

Datos xerais e datos para a obtención da información. a) Organismo. Concello de Oroso b) Dependencia que tramita o expediente. Secretaría c) Obtención de documentación e información: 1) Dependencia. Secretaría.2) Domicilio. Praza do Concello, 1 3) Localidade e código postal. Oroso, 15888 4) Teléfono.981691478 5) Telefax.981691786 6) Correo electrónico. correo@oroso. dicoruna. es 7) Dirección de Internet do perfil do contratante.www.concellooroso.com 8) Data límite de obtención de documentación e información. Ata 2 días naturais antes da finalización do prazo para presentación de proposicións. d) Número de expediente.2012/009 a) Tipo. De servizos b) Descrición: Transporte das escolas deportivas do Concello de Oroso d) Lugar de execución/entrega. Concello de Oroso.1) Domicilio. Praza do Concello, 1 2) Localidade e código postal. Oroso, 15888 e) Prazo de execución. Dende o 01/05/2012 ata o 31/07/2013 f) Admisión de prórroga. Prorrogable polo periodo: 01/08/2013 ao 31/07/2014 i) CPV (Referencia de Nomenclatura) 60140000-1 a) Tramitación: Ordinaria b) Procedemento. Aberto cun único criterio de adxudicación (factor: prezo) a) Importe neto: 52.000 euros. IVE (18%) 9.360 euros. Importe total:61.360 euros. Provisional: Non se esixe. Definitiva (5%) do importe de adxudicación. a) Clasificación, no seu caso (grupo, subgrupo e categoría). Non se esixe b) Solvencia económica e financeira e solvencia técnica e profesional, no seu caso. Véxase artigo 4 do prego. a) Data límite de presentación: 15 días naturais contados desde o día seguinte ao da publicación do último anuncio no BOP, no perfil do contratante ou no DOG. b) Modalidade de presentación. Presencial ou por correo c) Lugar de presentación: 1) Dependencia. Rexistro Xeral do Concello.2) Domicilio. Praza do Concello, 1 3. Localidade e código postal. Oroso, 15888 d) Prazo durante o cal o licitador estará obrigado a manter a súa oferta.3 meses a) Enderezo. Praza do Concello, 1 b) Localidade e código postal. Oroso, 15888 Os gastos que xeren os anuncios cun máximo de 1.000 euros. Oroso, 03/03/2012 O alcalde. Mario Abel Graciella Cordomi Omrani
13/03/2012 | Administración LocalMunicipal
Pontedeume
Aprobación inicial expediente modificación de crédito n.º 03/12: subexpediente n.º 01/12 de crédito extraordinario

O Pleno do Concello, en sesión extraordinaria e urxente celebrada o 9 de marzo de 2012, aprobou o expediente de modificación de crédito nº 03/12: subexpediente nº 01/12 de crédito extraordinario financiado con baixas por anulación por un importe total de 9.055,20 euros (NOVE MIL CINCUENTA E CINCO EUROS CON VINTE CÉNTIMOS), no orzamento do ano 2009, prorrogado para o ano 2012. En aplicación do que se dispón no artigo 177.6 TRLRFL, o presente expediente é inmediatamente executivo, sen prexuízo das reclamacións que contra o dito expediente se promovan. O presente expediente sométese a información pública por un prazo de quince días hábiles, a contar dende o día seguinte ao da inserción do presente anuncio no Boletín Oficial da Provincia, durante os cales os interesados poderán presentar as reclamacións que estimen oportunas ante o Pleno. No suposto de non presentarse reclamacións contra este acordo, entenderase definitivamente aprobado, debendo cumplirse os trámites previstos no artigo 169 do Real decreto lexislativo 2/2004 (TRLRFL). No caso de presentarse reclamacións, estas substanciaranse dentro dos oito días seguintes á súa presentación, entendéndose desestimadas de non notificarse a súa resolución ao recurrente dentro do dito prazo. Pontedeume, 9 de marzo de 2012 O alcalde Asdo: Gabriel Torrente Piñeiro
13/03/2012 | Administración LocalMunicipal
A Coruña
Tesourería
Ingreso en voluntaria de tasas de mercados y kioscos 4º trimestre/2011

Por Resolución da Tenencia de Alcaldía da Área de Facenda e Admón Pública, de data 27/02/2012, estableceuse o prazo de ingreso en voluntaria das Taxas por prestación de servizos en Mercados municipais e ocupación de terreos de uso público con Kioscos, 4º trimestre de 2011, de acordo co seguinte: Os obligados ó pagamento poderán satisface-las súas débedas a través de: CAIXA MUNICIPAL, sita na r./ Franxa 20-22 Baixo, de 8:00 a 14:00 horas, de luns a venres ENTIDADES COLABORADORAS: Banco Pastor e NovaGaliciaBanco no seu horario de costume. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 27 de febrero de 2012 O TTE. DE ALCALDE-RESPONSABLE DA ÁREA DE FACENDA E ADMÓN PÚBLICA. Asdo: Rosa María Gallego Neira
13/03/2012 | Administración LocalMunicipal
Ferrol
Tesourería
Notificación de execución de embargo

O concelleiro delegado da Área de Economía, Facenda, Emprego e Recursos Humanos, por delegación do 13/06/2011 (B. O. P 29/06/2011), aprobou con data de hoxe unha resolución, que transcrita literalmente di como segue: “Á vista do acordado por AXENCIA TRIBUTARIA DA CORUÑA, en relación co procedemento de execución embargo 151123319065H, rexistro de entrada neste Concello núm.2011043750 do día 11 de outubro de 2011, no que se declaran embargados os créditos pendentes a favor da empresa MONTOPALCO. COM. Visto que neste Concello existe unha débeda pendente de pagamento a favor da empresa MONTOPALCO. COM con CIF: J15932726, correspondente á factura núm.23 do 05/05/2010 por importe de 1.338,64 €. Á vista de todo o anteriormente exposto, a funcionaria que subscribe proponlle a MARIA ANSELMA FRANCISCO GABRIEL LLUBES ALITE. a adopción da seguinte resolución: Primeiro. –Proceder á execución do embargo acordado por AXENCIA TRIBUTARIA DA CORUÑA, para o que deberá ser cargada na conta deste Concello núm.2080-0200-41-3110000327 da entidade NovaGalicia Banco (SICAL 200) a cantidade de mil trescentos trinta e oito euros con sesenta e catro céntimos (1.338,64 €) e aboarlla á AXENCIA TRIBUTARIA DA CORUÑA.” O que se comunica para o seu coñecemento e efectos procedentes. Ferrol, 28 de novembro de 2011. O secretario xeral ACCIDENTAL Asdo.: Paula Vázquez Carrasco
13/03/2012 | Administración LocalMunicipal
Betanzos
Anuncio exposición pública

Aprobados inicialmente por Xunta de Goberno Local os padrón fiscais correspondentes ós postos fixos de venda ambulante da feira dos exercicios 2010 e 2011, expoñense ó público nas oficinas xerais do concello polo prazo dun mes contado a partir do día seguinte o da publicación deste anuncio no BOP, que ten carácter de notificación colectiva según o disposto no artigo 102.3 da lei 58/2003, de 17 de decembro, xeral tributaria. Durante o citado prazo, os interesados podrán examinalo en horario de atención ó público e presentar os recursos que se estimen oportunos. Betanzos, 1 de marzo de 2012. O ALCALDE, Asdo.: Ramón García Vázquez
13/03/2012 | Administración LocalMunicipal
Culleredo
Medio, Obras e Servizos
Fábrica de bolaría e churros

CHURRERIA LA RIA, S. L., solicitou unha licenza municipal para a instalación e apertura dunha fábrica de bolaría e churros, nunha nave situada na rúa Marisqueira nº 48, parroquia de Almeiras. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 05 de marzo de 2012. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
13/03/2012 | Administración LocalMunicipal
Boimorto
Creación e delegación da xestión e administración da sede electrónica do Concello de Boimorto

O Pleno do Concello en sesión ordinaria celebrada o día 23 de febreiro de 2012, adoptou o seguinte acordo: 1.- A creación da sede electrónica do concello de Boimorto, de titularidade municipal, cuxo enderezo electrónico de referencia será: sede. concellodeboimorto. es configurándose como unha subsede da sede electrónica da Deputación Provincial da Coruña (sede. dicoruna. es) e que estará accesible para a cidadanía directamente a través do seu enderezo ou a través do enderezo desta última.2.- A delegación da xestión e administración da sede electrónica municipal e para tal fin, a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica e cuxo texto se recolle máis adiante.3.- Realizar todas as actuacións que resulten necesarias no ámbito das competencias municipais para dar cumprimento aos compromisos asumidos no devandito convenio e, en particular, adoptar o acordo de encomenda de xestión entre o concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia e cuxo texto se recolle máis adiante.4.- Publicar o presente acordo no Boletín Oficial da Provincia. Boimorto, 5 de marzo de 2012 O alcalde Asdo.- José Ignacio Portos Vázquez
13/03/2012 | Administración LocalMunicipal
Culleredo
Medio, Obras e Servizos
Almacén de materiais de construcción

Relytec Galicia S. L. L. solicitou unha licenza municipal de actividade de almacén de materiais de construción nunha nave situada na rúa Marisqueira nº 36 da parroquia de Almeiras. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 24 de febreiro de 2012 O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
05/01/2012 | Administración LocalProvincial
Deputación Provincial da Coruña
Tesourería
Citación para notificación por comparecencia de liquidacións tributarias (BOPLIQ 42959)

Citación para notificación por comparecencia de liquidacións tributarias De conformidade co que estabelece o art 112 da Lei 58/2003, do 17 de decembro, xeral tributaria, non sendo posíbel notificarlles persoalmente os actos administrativos que se indican, a pesar dos intentos realizados, cítase aos obrigados tributarios que se relacionan para que, no prazo de 15 días naturais contados dende o seguinte ao de publicación deste edicto no Boletín Oficial da Provincia, comparezan persoalmente ou mediante representante debidamente acreditado nas oficinas dos servizos tributarios da Deputación da Coruña para o efecto de practicarlles as correspondentes notificacións. Oficinas dos servizos tributarios da Deputación da Coruña: Oficina central: rúa Archer Milton Huntington, 17. CP 15071 - A Coruña. Horario: de 9.00 a 14.00 horas, de luns a venres. Teléfono 900132204 (chamada gratuíta). Fax 981080090. Correo electrónico: atencion. tributaria@dicoruna. es. Arzúa: rúa Padre Pardo, s/n; CP 15810. Horario: mércores e venres, de 9.30 a 14.00 horas. Teléfono 981500977. Fax 981500977. Correo electrónico: zona3@dicoruna. es. Betanzos: rúa Pintor Seijo Rubio, n.º 8, local 5; CP 15300. Horario: de 9.00 a 14.00 horas, de luns a venres. Teléfono 981771835. Fax 981774131. Correo electrónico: zona2@dicoruna. es Corcubión: praza de José Carrera, 1 (Casa do Concello); CP 15130. Horario: de 9.00 a 14.00 horas, de luns a venres. Teléfono 981746811. Fax 981745583. Correo electrónico: zona4@dicoruna. es. A Coruña: rúa Archer Milton Huntington, 24; CP 15011. Horario: de 9.00 a 14.00 horas, de luns a venres. Teléfono 981080214. Fax 981080093. Correo electrónico: zona1@dicoruna. es. Ferrol: rúa Naturalista López Seoane, s/n (polígono de Esteiro); CP 15403. Horario: de 9.00 a 14.00 horas, de luns a venres. Teléfono 981355795. Fax 981356554. Correo electrónico: zona2@dicoruna. es. Narón: praza do Concello, s/n (Xuvia); CP 15570. Horario: luns, mércores e venres, de 9.30 a 14.00 horas. Teléfono 981397083. Fax 981397084. Correo electrónico: zona2@dicoruna. es. Negreira: rúa de Castelao, s/n (antigo Instituto de EM); CP 15830. Horario: de 9.00 a 14.00 horas, de luns a venres. Teléfono 981885452. Fax 981885627. Correo electrónico: zona4@dicoruna. es. Ordes: rúa Nova, 23; CP 15680. Horario: mércores e venres, de 9.30 a 14.00 horas. Teléfono 981681836. Fax 981681836. Correo electrónico: zona1@dicoruna. es. Ortigueira: rúa General Franco, 39; CP 15330. Horario: martes e xoves, de 9.30 a 14.00 horas. Teléfono 981400102. Fax 981400440. Correo electrónico: zona2@dicoruna. es. Ribeira: rúa Miguel Rodríguez Bautista, 42; CP 15960. Horario: martes e xoves, de 9.00 a 14.00 horas. Teléfono 981874263. Fax 981874535. Correo electrónico: zona3@dicoruna. es. Santiago: rúa Fernando III, 9; CP 15706. Horario: de 9.00 a 14.00 horas, de luns a venres. Teléfono 981599966. Fax 981599934. Correo electrónico: zona3@dicoruna. es. En A Coruña, a 12 de decembro de 2011. A VICETESOUREIRA Asdo.: Ana M.ª Fernandez Rodriguez
05/01/2012 | Administración LocalMunicipal
Camariñas
Edicto apertura de local destinado a restaurante

Solicitando desta Alcaldía D. Oscar Bernardo Llanque Ortis licenza municipal para Restaurante a situar en Cantón Miguel Feijoo, nº 2 bx. de Camariñas, cumprindo o disposto no artigo 36 do Regulamento Xeral de Espectáculos Públicos e Actividades Recreativas aprobado por Real Decreto 2816/19892 do 27 de agosto, e o artigo 86 da Lei 30/92 do 26 de novembro de Réxime Xurídico das Administracións Públicas e do Procedemento Administrativo Común, sométese a INFORMACIÓN PÚBLICA por período de 20 DÍAS HÁBILES, coa fin de que durante o mesmo (que comezará a contarse dende o día seguinte ao da inserción do presente EDICTO no BOLETÍN OFICIAL da PROVINCIA e no TABOLEIRO DE ANUNCIOS do CONCELLO de CAMARIÑAS), poidan examina-lo expediente na Secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as alegacións, reclamación ou observacións que se estimen oportunas. En CAMARIÑAS a 27 de decembro de 2011 Asdo. Manuel Valeriano Alonso de León O Alcalde
05/01/2012 | Administración LocalMunicipal
Muros
Edicto de baixa de oficio

A Resolución da alcaldía de data 28 de decembro de 2011 resolve dar de baixa no padrón municipal de habitantes deste concello a D. Denis Sebastian Isalt Magem, despois de terlle iniciado expediente de baixa de oficio polo incumprimento da obriga establecida no artigo 54 do Regulamento de poboación e demarcación territorial das entidades locais e tralo informe favorable da Sección Provincial do Consello de Empadroamento da Coruña. Posto que nos informes que obran no expediente non consta ningún domicilio para os efectos de notificación ao interesado, publícase este anuncio no taboleiro de edictos do Concello, e no Boletín Oficial da Provincia, de conformidade co establecido no artigo 59.5 da Lei de réxime xurídico das administracións públicas e do procedemento administrativo común. Contra esta resolución, que pon fin á vía administrativa, pode Vde. interpoñer, con carácter potestativo, RECURSO DE REPOSICIÓN, no prazo dun mes perante o propio órgano que a dictou, ou RECURSO CONTENCIOSO ADMINISTRATIVO, no prazo de dous meses perante o Xulgado do Contencioso-Administrativo da Coruña. Os anteditos prazos contaranse desque reciba esta notificación. Se interpón o recurso de reposición, non poderá acudir ó contencioso administrativo ata que o Concello resolva expresamente o primeiro ou se produza a súa desestimación presunta. O prazo de que dispón o Concello para dictar e notificar a resolución do recurso de reposición será o de un mes contado desde a presentación do recurso; transcorrido ese tempo sen que se dictase e notificase a resolución, Vde. pode entender desestimado o recurso de reposición para os efectos de interpoñer o contencioso-administrativo. Todo iso sen prexuizo de calquera outro recurso ou acción que Vde. xulgue oportunos. Muros, 28 de decembro de 2011. O SECRETARIO Asdo. José Manuel González García